**Aarón Martín Caricol**, nado en Montmeló o 22 de abril de 1997, é un futbolista catalán que xoga na posición de defensa nas filas do 1. FSV Maguncia 05 da 1 Bundesliga.

Traxectoria
-----------

Comezou como futbolista nas categorías inferiores do R. C. D. Espanyol. En 2013 pasou a formar parte do Xuvenil A do equipo branquiazul, para se incorporar ao equipo filial, o Real Club Deportivo Espanyol B ao comezo da tempada 2014-15. O 16 de xaneiro de 2016 marcou o seu primeiro gol como sénior, nunha vitoria por 2–0 na casa contra do CF Reus Deportiu.

Tras ser titular indiscutible durante toda a tempada o 13 de xuño de 2016 renovou contrato co club ata o ano 2020, por mor do interese de varios clubs por facerse cos seus servizos. Debutou nun partido oficial co primeiro equipo do Espanyol o 2 de outubro de 2016, na 7ª xornada da Primeira División española 2016-17 perante o Vilarreal CF no RCDE Stadium, ao incorporarse ao xogo no minuto 65 para substituír a José Antonio Reyes.

O 6 de agosto de 2018 o R. C. D. Espanyol fixo oficial a cesión pola tempada 2018-2019 do xogador ao 1. FSV Maguncia 05 coa obriga de compra de xogar 10 partidos co conxunto alemán.. Debutou na Bundesliga o 26 de agosto, nunha derrota por 1–0 na casa fronte ao VfB Stuttgart nun partido no que xogou os 90 minutos.. O 5 de novembro de 2018 asinou contracto definitivo co club alemán.

Xogou cinco encontros, tres como titular, ao comezo da tempada 2020-21 con cada volta menos tempo o 31 de decembro de 2020 asinou polo R. C. Celta de Vigo, e volveu así á liga española, en calidade de cedido ata final de tempada

Internacional
-------------

Aarón foi internacional coa selección de fútbol sub-15 e sub-19 de España. Formou parte do equipo que gañou o Campionato de Europa Sub-19 da UEFA 2015, e disputou o encontro final en Katerini ante a selección rusa..

Debutou coa Selección de fútbol de Cataluña o 28 de decembro de 2016, como titular nun partido contra Tunisia que logo dos 90 minutos tiña o marcador 3–3 e que rematou en derrota 2–4 nos penaltis.

Clubs
-----

| Club | Liga | Ano | Partidos | Goles |
| --- | --- | --- | --- | --- |
| R. C. D. Espanyol "B" | España | 2014-2016 | 36 | 1 |
| R. C. D. Espanyol | España | 2016-2018 | 66 | 0 |
| 1. FSV Maguncia 05 | Alemaña | 2018-2020 | 86 | 1 |
| R. C. Celta de Vigo (cedido) | España | 2020-2021 | 20 | 0 |
| 1. FSV Maguncia 05 | Alemaña | 2021-2022 | 21 | 1 |

Palmarés
--------

### Títulos internacionais

| Título | Equipo | Sede | Ano |
| --- | --- | --- | --- |
| Eurocopa Sub-19 | España | Grecia Grecia | 2015 |
| Eurocopa Sub-21 | España | Italia Italia | 2019 |

Notas
-----

1. 1 2  "Aarón Martín: "Mi debut fue el premio a tantos años en el club"". *Mundo Deportivo*. 4 de outubro de 2016.
2. ↑  "Aarón Martín Caricol #29". *RCD Espanyol*.
3. ↑  "Un gran Espanyol B se impone a un Reus que llegó coliderando la tabla". *Diario La Grada*. 16 de xaneiro de 2016. Arquivado dende o orixinal o 23 de outubro de 2016.
4. ↑  "Aarón Martín renueva hasta el 2020". *RCD Espanyol*. 13 de xuño de 2016.
5. ↑  "Aarón Martín jugará en el Mainz 05". 6 de agosto de 2018. Consultado o 6 de agosto de 2018.
6. ↑  "Mainz schlägt Stuttgart, weil Badstuber stolpert". *Der Spiegel*. 26 de agosto de 2018.
7. ↑  "Mainz announce the permanent signing of Aaron". *Marca*. 5 de novembro de 2018.
8. ↑  "O Celta reforza o lateral esquerdo con Aarón Martín, que chega cedido polo Mainz". *CRTVG*. 31 de decembro de 2020.
9. ↑  "Aarón Martín só é o "teloneiro" dun Celta que segue buscando un dianteiro". *GaliciaPress*. 2 de xaneiro de 2021.
10. ↑  "Campeonato de Europa Sub-19 de la UEFA > 2015 > Partidos > Final > España-Rusia". *uefa.com*.
11. ↑  "Catalonia impress before going down to Tunisia after penalty shootout". *Sport*. 28 de decembro de 2016.
 

  


|  |  |
| --- | --- |
| Control de autoridades | 
* Wd: Q27107030
* As: 35627
* BDFutbol: 23137
* Soccerway: 316431
* Transfermarkt: 251878
* UEFA: 250065308
* Worldfootball: aaron\_6

 |